શીર્ષક: કોરોના વાઇરસ : આત્મનિર્ભર ભારત બનાવવાની કોશિશ પણ ફરી દાણચોરી વધવાનો ભય કેમ? દૃષ્ટિકોણ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ સવાલનો જવાબ આપવા માટે સુધારાના મોટામોટા વકીલો પણ નજર મિલાવી શકતા નથી.

ગરીબી હઠાવોની અપાર સફળતાનાં પચાસ વર્ષ પછી પણ ગરીબી દૂર થઈ નથી, હાં, 'સૌનો સાથ, સૌનો વિકાસ'ના નામે એ ફિલ્મની એક બ્લૉકબસ્ટર રીમેક ચોક્કસ જોવા મળી છે.

આર્થિક સુધારા કે બજાર ખૂલતાંની સાથે એક વસ્તુ સંપૂર્ણ ગાયબ થઈ ગઈ, એ હતી સ્મગલિંગ કે દાણચોરી.

નશીલી દવાઓ કે ચરમપંથીઓનાં હથિયારોની ચોરી તો બંધ ન થઈ, પરંતુ રોજિંદા વપરાશની ચીજો, ઇલેક્ટ્રોનિક્સ અને ખાસ કરીને સોનું, ઝવેરાત અને પરફ્યુમ જેવી ચીજોની ચોરીનું શટર ડાઉન થઈ ગયું હતું.

કારણ સ્પષ્ટ હતું કે જ્યારે બધું સીધી રીતે મેળવી શકાય છે, એ જ કિંમતે વેચી શકાય છે, તો સામાન્ય ટૅક્સ કે કર ચૂકવવાની જગ્યાએ ચોરરસ્તેથી જવાનું જોખમ કોઈ શું કામ ઉઠાવે?

પરંતુ આ દિવસોમાં એ આશંકા વધી રહી છે કે ક્યાંક ફરીથી ચોરીનો ધંધો ગતિ તો નહીં પકડી લે ને.

અને સાથે જ એ સવાલ છે કે શું ફરીથી એવી સ્થિતિ સર્જાશે, જેમાં ઇમાનદારીથી ટૅક્સ ભરીને સામાન ખરીદતા લોકોને નુકસાન થશે અને તસ્કરો પાસેથી એ જ સામાન સસ્તામાં ખરીદનારા પડોશી ઇમાનદાર સામે મોઢું ચડાવશે.

તમે પૂછી શકો કે અચાનક આ તસ્કરીનો સવાલ ક્યાંથી આવ્યો.

તો જરા ધ્યાન આપો. ભારતના સૌથી ચતુર ઉદ્યોગપતિઓના સંગઠન સીઆઈઆઈના વાર્ષિક કાર્યક્રમમાં ખુદ વડા પ્રધાન મોદીએ એ વાત પર ભાર મૂક્યો કે ચામડું, જૂતાં-ચંપલ અને ફર્નિચર સહિત એસી એટલે કે ઍરકંડિશનરના ઉત્પાદનમાં ભારતે આત્મનિર્ભર થવાની જરૂર છે.

તેઓએ જણાવ્યું કે હજુ પણ દેશમાં એસીની કુલ જરૂરિયાતનો ત્રીસ ટકા ભાગ આયાત થાય છે, તેને રોકવો જરૂરી છે.

જાણવા મળ્યું છે કે ઉદ્યોગ મંત્રાલયના દસ અધિકારી એવાં સૅક્ટરો પર કામે લાગ્યા છે, જેમાં આયાત ઓછી કરીને 'મેક ઇન ઇન્ડિયા' કે આત્મનિર્ભર ભારત પર ભાર મુકાશે.

તેમાં કૅપિટલ ગુડ્સ, મશીનરી, ફાર્મા, સેલફોન, ઇલેક્ટ્રોનિક્સ, જ્વેલરી અને ટૅક્સટાઇલ્સ સાથે એસી પણ સામેલ છે.

ભારતમાં ઉત્પાદન પર ભાર

સેલફોન બનાવાની વાત તો બહુ થઈ, પણ છેલ્લા બજેટમાં સેલફોનમાં લાગતા પ્રિન્ટેટ સક્રિટ બોર્ડ કે પીસીબી પર કર 10થી વધારીને 20 ટકા અને ચાર્જર પરનો કર 15થી વધારીને 20 ટકા કરી દેવાયો છે.

તર્ક એ છે કે આ ચીજોને ભારતમાં બનવા પર ભાર આપવાની વાત કરવામાં આવી રહી છે અને કરવૃદ્ધિ પણ થઈ છે. 

આ પહેલાં ગત વર્ષે સરકારે સોના પર આવકકર 10 ટકા વધારીને 12.50 ટકા કર્યો હતો. સરચાર્જ જોડતાં આ કર 15 ટકાથી વધુ થઈ જાય છે. 

એટલે ચોરરસ્તેથી સોનું લાવવું ફરી...